1. ΑΠΟΦΑΣΙΣ ΥΠΟΥΡΓΟΥ ΣΥΓΚΟΙΝΩΝΙΩΝ Αριθ. 255140/61  της 12 Δεκ. 1961/22 Ιαν. 1962 (ΦΕΚ Β΄  19) Περί εγκρίσεως του κανονισμού ιδρύσεως και λειτουργίας Σταθμών Εκκινήσεως και Αφίξεως υπεραστικών λεωφορείων και φορτηγών αυτοκινήτων. Έχοντες υπ’ όψει: 1)Το άρθρ. 10 παρ. 1 του Ν.Δ/τος υπ’ αριθ. 3990/1959 και 2) την γνώμην του Συμβουλίου Μεταφορών, διατυπωθείσαν εν τη υπ’ αριθ. 284/1961 πράξει αυτού, εγκρίνομεν τον κατωτέρω κανονισμόν, αφορώντα τους όρους και τας προϋποθέσεις υφ’ ας επιτρέπεται η ίδρυσις και λειτουργία σταθμών εκκινήσεως και αφίξεως υπεραστικών λεωφορείων και φορτηγών αυτοκινήτων. Α΄. Ορισμός Σταθμών Σταθμοί εκκινήσεως και αφίξεως υπεραστικών λεωφορείων και φορτηγών αυτοκινήτων, κατά την έννοιαν του άρθρ. 10 του Ν.Δ/τος υπ’ αριθ. 3990/1959 θεωρούνται αι εις τας αφετηρίας και τα πέρατα υπεραστικών γραμμών εγκαταστάσεις ένθα σταθμεύουσι τα αυτοκίνητα ταύτα προς επιβίβασιν ή αποβίβασιν επιβατών και φορτοεκφόρτωσιν εμπορευμάτων. Β΄. Θέσεις Σταθμών Η θέσις σταθμού εκκινήσεως και αφίξεως αυτοκινήτων δέον να εκλέγηται τοιαύτη, ώστε να πληρώνται αι κάτωθι προϋποθέσεις: 1.Να υφίστανται αι συνθήκαι της καλυτέρας δυνατής ανταποκρίσεως του σταθμού προς άλλα συγκοινωνιακά μέσα όσον αφορά την μεταφοράν επιβατών όσον και την διακίνησιν των αγαθών. 2.Εκ της λειτουργίας του σταθμού να μη παρεμποδίζηται η επί των οδών κυκλοφορία των πεζών και των οχημάτων. Ούτω δέον όπως: α)η οδική γραμμή (ή οδικαί γραμμαί) δι’ ης εξυπηρετείται ο σταθμός παρουσιάζη την μεγαλυτέραν δυνατήν ευχέρειαν και συντομίαν εξόδου εκ της πόλεως, ήτοι η θέσις του σταθμού να ευρίσκεται εγγύς της εξόδου εκ ταύτης της οδικής γραμμής, ην χρησιμοποιούσι τα υπό του σταθμού εξυπηρετούμενα αυτοκίνητα. β)αποφεύγηται η ίδρυσις και λειτουργία σταθμού επί κεντρικών αρτηριών ή πλατειών μεγάλης κινήσεως υφισταμένων ή προβλεπομένων. γ) αποφεύγηται η ίδρυσις και λειτουργία σταθμού πλησίον ετέρου παρουσιάζοντος σημαντικήν κίνησιν, προς αποσόβησιν δημιουργίας δυσμενών συνθηκών κυκλοφορίας. 3.Εκ της λειτουργίας του σταθμού να μη προκαλώνται οχλήσεις εις τους περιοίκους. Ούτω δέον όπως αποφεύγηται η ίδρυσις και λειτουργία σταθμού: α)εις πυκνοκατωκημένας περιοχάς, περιλαμβανούσας ως επί το πλείστον κατοικίας,  β)πλησίον εκπαιδευτηρίων,ναών, ξενοδοχείων ύπνου, νοσηλευτικών ιδρυμάτων, θεάτρων, κινηματογράφων, ευαγών ιδρυμάτων και εν γένει ιδρυμάτων προϋποθετόντων πολυπληθή κίνησιν ατόμων, λειτουργούντων κατά τας αυτάς προς τον σταθμόν ώρας και επηρεαζομένων εκ των εν γένει θορύβων του σταθμού. 4.Εκ της λειτουργίας του σταθμού να μη προκαλήται σοβαρά ζημία εις την εμφάνισιν της περιοχής. Ούτω δέον όπως αποφεύγηται η ίδρυσις και λειτουργία σταθμού πλησίον αρχαιολογικών χώρων, πολυσυχνάστων δημοσίων ή δημοτικών κήπων κλπ. 5.(Προσετέθη δια της υπ’ αριθ. ΣΤ/202402 της 29 Ιαν./17 Μαρτ. 1965, ΦΕΚ Β΄ 190, αποφ. Υπ. Συγκοινωνιών και ετροποποιήθη δια της υπ’ αριθ. ΣΤ. 149008 της 28 Ιουν./29 Ιουλ. 1966, ΦΕΚ Β΄ 473, ομοίας. Αι αποφάσεις αύται ανεκλήθησαν δια της υπ’ αριθ. ΣΤ-3950 της 6/18 Φεβρ. 1976, ΦΕΚ Β΄ 206, αποφ. Υπ. Μεταφ. και Επικοινωνιών). (Αντί της σελ. 262,41(γ) Σελ. 262,41(δ) Τεύχος 596-Σελ. 55 Σταθμοί Αυτοκινήτων 21.Ε.θ.1 Γ΄. Χώροι Σταθμών και Εξοπλισμός αυτών Η μορφή η έκτασις και ο εξοπλισμός των χώρων των σταθμών εξαρτώνται εκ του όγκου, της κινήσεως αυτών, της σπουδαιότητός των και της θέσεώς των εν τη πόλει. 1.Χώροι σταθμών εκκινήσεως και αφίξεως υπεραστικών λεωφορείων. Έκαστος τοιούτος, σταθμός δέον όπως διαθέτη απαραιτήτως τους κάτωθι χώρους. 1.Γραφείον Σταθμάρχου. 2.Γραφείον πληροφοριών. 3.Γραφείον Εκδόσεως Εισιτηρίων. 4.Αίθουσαν παραδόσεως και παραλαβής αποσκευών. 5.Αίθουσαν αναμονής επιβατών. 6.Διαμερίσματα υγιεινής δια τους επιβάτας και το προσωπικόν. Οι ανωτέρω χώροι δέον όπως διαθέτωσι τον απαραίτητον εξοπλισμόν προς εκπλήρωσιν του σκοπού εκάστου και την πλήρη εξυπηρέτησιν του κοινού. Ούτω δέον όπως εις καταλλήλους εν αυτοίς θέσεις υφίστανται τηλεφωνικαί συνδέσεις, εγκαταστάσεις μεγαφώνων, ίνα ειδοποιήται το κοινόν δια την άφιξιν και αναχώρησιν των λεωφορείων, ωρολόγιον τοίχου, επαρκής αριθμός καθισμάτων και τραπεζών δια το κοινόν, πλάστιγγες δια την ζύγισιν των αποσκευών μέσα δια την επισήμανσιν αυτών, πίνακες διαδρομών, χιλιομετρικών αποστάσεων, δρομολογίων, τιμών εισιτηρίων και λοιπών χρησίμων στοιχείων εντός καλαισθήτων πλαισίων, μέσα πυρασφαλείας, εξοπλισμός πρώτων βοηθειών κλπ. Ειδικώς ο χώρος της αιθούσης αναμονής δέον όπως έχη επιφάνειαν ανάλογον προς τας ανά τέταρτον της ώρας, και κατά τας αιχμάς λειτουργίας του σταθμού αναχωρήσεις λεωφορείων, επί τη βάσει των εγκεκριμένων δρομολογίων, πάντως να μη είναι αύτη μικροτέρα των 20 τ. μέτρων. Το ύψος της αιθούσης ταύτης δέον να είναι τουλάχιστον 4.00 μέτρων. ΙΙ.Χώροι σταθμών εκκινήσεως και αφίξεως φορτηγών αυτοκινήτων. Έκαστος τοιούτος σταθμός δέον όπως διαθέτη απαραιτήτως τους κάτωθι χώρους. 1.Γραφείον Σταθμάρχου. 2.Γραφείον συναλλαγής μετά Κοινού (Έκδοσις φορτωτικών, ταμείον κλπ). 3.Αίθουσα παραλαβής και παραδόσεως εμπορευμάτων. 4.Αποθήκην ή αποθήκας εμπορευμάτων. Σελ. 262,42(δ) Τεύχος 596-Σελ. 56 5.Χώρους υγιεινής. Οι ανωτέρω χώροι δέον όπως διαθέτωσι τον απαραίτητον δια την κανονικήν λειτουργίαν του σταθμού εξοπλισμόν. Ούτω εις καταλλήλους εν αυτοίς θέσεις δέον όπως υφίστανται σύνδεσις τηλεφώνων, πλάστιγγες, μέσα σημάνσεως των δεμάτων, πίνακες εντός πλαισίων των διαδρομών των αυτοκινήτων, των χιλιομετρικών αποστάσεων και των κομίστρων, τα απαραίτητα μέσα πυρασφαλείας κλπ.  Ειδικώς οι χώροι των αποθηκών δέον να ασφαλίζωνται επαρκώς έναντι κινδύνου διαρρήξεως ή διαβροχής. «Εις περιπτώσεις απομακρύνσεως σταθμού φορτηγών αυτοκινήτων εκ θέσεων κριθεισών ως ακαταλλήλων, κατόπιν σχετικής αποφάσεως του Υπουργού των Συγκοινωνιών και επανεγκαταστάσεως τούτου εις νέαν θέσιν δύναται κατόπιν γνώμης της αρμοδίας Επιτροπής του άρθρ. 10 παρ. 4 του Ν.Δ. 3990/59 να περιορίζωνται οι κατά τα άνω προβλεπόμενοι χώροι του Σταθμού αναλόγως του όγκου της κινήσεως αυτού και της νέας θέσεως εν τη πόλει». Το εντός «» εδάφιον προσετέθη δια της υπ’ αριθ. 162021 της 8/28 Αυγ. 1964 αποφ. Υπ. Συγκοινωνιών (ΦΕΚ Β΄ 349). 21.Ε.θ.1 Σταθμοί Αυτοκινήτων ΙΙΙ.Εφ’ όσον πρόκειται περί σταθμών σπουδαίας σημασίας παρουσιαζόντων σημαντικήν κίνησιν δέον όπως εκτός των ανωτέρω χώρων διατίθενται και ιδιαίτεροι χώροι σταθμεύσεως των εξυπηρετουμένων υπό των σταθμών αυτοκινήτων μετά αποβαθρών, ως και ειδικαί οδικαί προσπελάσεις των αυτοκινήτων προς τους χώρους τούτους. Οι κατ’ ανωτέρω χώροι σταθμεύσεως και αι οδικαί προσπελάσεις των αυτοκινήτων δέον να έχωσι διαστάσεις αναλόγους προς τον αριθμόν των εξυπηρετουμένων αυτοκινήτων και επιτρεπούσας την ευχερή κίνησιν αυτών. Ο αριθμός των αποβαθρών δέον να είναι ανάλογος προς την κίνησιν του σταθμού, αύται δε, δέον να έχωσι την αρμόζουσαν μορφήν ως κατωτέρω: Το πλάτος των αποβαθρών δέον να μη είναι μικρότερον των 2.00 μ. το δε ανάπτυγμα αυτών να είναι ανάλογον προς τον όγκον των διακινουμένων επιβατών και αγαθών. Η διαφορά στάθμης μεταξύ αποβάθρας και καταστρώματος οδού δέον να είναι τουλάχιστον 0,15 μ. προς ευχερή επιβίβασιν και αποβίβασιν. Οι χώροι των αποβαθρών δέον να είναι εστεγασμένοι ως και οι από του κτιρίου του σταθμού οδηγούντες προς αυτάς διάδρομοι. (Μετά την σελ. 262,42(β) Σελ. 262,421 265-059 Σταθμοί Αυτοκινήτων 21.Ε.θ.1 21.Ε.θ.1 Σταθμοί Αυτοκινήτων Σταθμοί Αυτοκινήτων 21.Ε.θ.1 21.Ε.θ.1 Σταθμοί Αυτοκινήτων IV.Εις το αυτό κτιριακόν συγκρότημα του σταθμού δύνανται να υφίστανται ιδιαίτεροι χώροι καθαρισμού και επιθεωρήσεως των αυτοκινήτων και εφοδιασμού αυτών δια καυσίμων ως και υπνωτήριον δια το προσωπικόν αυτών. Εις τα κτίρια των σταθμών υπεραστικών λεωφορείων και εις καταλλήλους θέσεις δύνανται να υφίστανται αναψυκτήριον, εστιατόριον και άλλα καταστήματα ως και Γραφεία Τουρισμού, Ταχυδρομείου, Τραπέζης κλπ. Η φόρτωσις των αποσκευών επί της στέγης των λεωφορείων δύναται να ενεργήται εξ ειδικού μεσοπατώματος εκ σιδηροπαγούς σκυροδέματος εις ύψος 0,90 μ. κατ’ ανώτατον υπέρ την στέγην του λεωφορείου. Εις την περίπτωσην ταύτην το μεσοπάτωμα δέον να είναι εφωδιασμένον δια προστατευτικού κιγκλιδώματος. Εις τους σταθμούς των φορτηγών αυτοκινήτων το επίπεδον των κρηπιδωμάτων φορτώσεως δύναται να συμπίπτη προς το δάπεδον της αμάξης των αυτοκινήτων. Εις την περίπτωσιν ταύτην το κρηπίδωμα φορτώσεως δέον επίσης να είναι εφωδιασμένον δια προστατευτικού κιγκλιδώματος. Εις τους αυτούς σταθμούς δύνανται να υφίστανται βοηθητικοί χώροι στάθμευσης των τροχοφόρων άτινα μεταφέρουσι εμπορεύματα εις τον σταθμόν και παραλαμβάνουσι τοιαύτα εξ αυτών. Δ΄. Γενικοί Όροι Εγκαταστάσεων 1.Η διάταξις των χώρων σταθμού εκκινήσεως και αφίξεως αυτοκινήτων δέον να είναι τοιαύτη, ώστε να εξυπηρετήται κατά την φυσικήν σειράν πλήρως ο σκοπός του σταθμού άνευ χρονοτριβών εις την διακίνησιν των επιβατών και των εμπορευμάτων, προβλεπομένης και της τυχόν μελλοντικής επεκτάσεως του σταθμού. Έκαστος των ανωτέρω χώρων δέον να επισημαίνηται καταλλήλως. 2.Αι αίθουσαι συναλλαγής μετά του κοινού δέον να προβλέπωνται κατά προτίμησιν εις το ισόγειον του κτιρίου. 3.Εν περιπτώσει υπάρξεως πλειόνων αποθηκών και αποβαθρών αύται δέον να επισημαίνωνται καταλλήλως. 4.Δι’ έκαστον σταθμόν δέον όπως καθορίζηται η πορεία των οχημάτων κατά την είσοδον και έξοδον, ώστε να παρενοχλήται κατά το δυνατόν ολιγώτερον το κυκλοφοριακόν ρεύμα της προ τούτου οδού. 5.Μεταξύ των καταστρωμάτων διελεύσεως των οχημάτων και των εξωτερικών πλευρών των κτιρίων της εγκαταστάσεως δέον να υφίσταται πεζοδρόμιον πλάτους 1 μέτρου τουλάχιστον, μηδέ και αυτής της εξόδου εξαιρουμένης. 6.Το ελεύθερον ύψος εις θέσεις διελεύσεως οχημάτων δέον να είναι τουλάχιστον 5 μέτρων μεταξύ του κάτω πέλματος των δοκών και του καταστρώματος. 7.Εν περιπτώσει χρησιμοποιήσεως της εισόδου και δι’ έξοδον το πλάτος του καταστρώματος δέον να είναι 6,50 μ. τουλάχιστον. 8.Το οδικόν δίκτυον της εγκαταστάσεως δέον να φέρη κατάλληλον επίστρωσιν, αναλόγου αντοχής, η στάθμη δε και η μορφή της επιφανείας του καταστρώματος αυτού έσονται τοιαύται, ώστε να μη δημιουργήται συσσώρευσις υδάτων. 9.Τα πεζοδρόμια της εγκαταστάσεως δέον να είναι επιστρωμένα δια πλακών ή δι’ ετέρου υλικού να παρουσιάζωσι δε επιφάνειαν ουχί στιλπνήν μεν αλλά και επιδεκτικήν ευκόλου καθαρισμού, με κατάλληλον κλίσιν δια την ροήν των υδάτων. 10.Η εγκατάστασις δέον να διαθέτη ενδεδειγμένον αποχετευτικόν σύστημα. 11.Το όλον συγκρότημα δέον όπως διαθέτη εγκατάστασιν ηλεκτρικού φωτισμού, φωτιστικής εντάσεως επαρκούς δι’ έκαστον χώρον. 12.Ο εξοπλισμός εν γένει των χώρων δέον να είναι ευπρεπούς εμφανίσεως. Ε΄. Κατασκευή Κτιρίων 1.Τα κτίρια των σταθμών δέον γενικώς να πληρώσι τους υπό των σχετικών οικοδομικών κανονισμών προβλεπομένους τεχνικούς κλπ. όρους, η αρχιτεκτονική δε εμφάνισις αυτών να είναι ευπρεπής και σύμφωνος προς το περιβάλλον. 2.Τα κτίρια ταύτα δέον να έχωσιν επικάλυψιν και δάπεδα εξ ακαύστου υλικού. 3.Η κατασκευή δέον να είναι τοιαύτη, ώστε τα κτίρια του σταθμού και τα γειτνιάζοντα προς αυτόν να μη υφίστανται δυσμενή επίδρασιν κραδασμών εκ της διακινήσεως των αυτοκινήτων. 4.Αι θύραι απαγορεύουνται ν’ ανοίγωσι προς τα πεζοδρόμια των καταστρωμάτων διακινήσεως των οχημάτων και τας αποβάθρας. 5.Προς τας πλευράς των κτιρίων τας προ του καταστρώματος διακινήσεως των οχημάτων απαγορέυεται η ύπαρξις θυρών, όταν το αντίστοιχον πεζοδρόμιον έχη πλάτος μικρότερον των 2,50 μέτρων. 6.Αι θύραι και τα παράθυρα των κτιρίων της εγκαταστάσεως δύνανται να είναι σιδηρά ή ξύλινα πλην εις ας περιπτώσεις επιβάλλεται εκ των πραγμάτων αποκλειστική τοιαύτη. 7.Εις τας εισόδους και εξόδους αυτοκινήτων δέον να υφίστανται θύραι με κατάλληλον μηχανικόν χειρισμόν, ώστε να επιτυγχάνεται δι’ αυτών εξασφάλισις και πλήρης απελευθέρωσις της εισόδου και εξόδου κατά το άνοιγμα τούτων. Αι είσοδοι και έξοδοι δέον να φωτίζωνται απλέτως κατά την νύκτα και να επισημαίνωνται δια φωτεινών πινακίδων. (Μετά την σελ. 262,42) Σελ. 262,43 190-31 Σταθμοί Αυτοκινήτων 21.Ε.θ.1 8.Το κτίριον δέον όπως διαθέτη ικανόν αριθμόν ανοιγμάτων δια τον φυσικόν φωτισμόν και αερισμόν των χώρων τούτου. 9.Τα κτίρια δέον να είναι καλώς επιχρισμένα εξωτερικώς και εσωτερικώς, τα δάπεδα αυτών εστρωμένα δι’ υλικού αναλόγου προς τον σκοπόν ον εξυπηρετεί έκαστος χώρος, αι δε οροφαί αυτών επιχρισμέναι ή επικεκαλυμμέναι μηδέ και των αποθηκών εξαιρουμένων. 10.Εφ’ όσον υφίστανται εις τον σταθμόν κεκλιμένα επίπεδα δέον όπως η κλίσις τούτων μη υπερβαίνη τα 8%. ΣΤ΄. Όροι Λειτουργίας Σταθμών 1.Άπαντες οι χώροι σταθμού εκκινήσεως και αφίξεως αυτ/των δέον να διατηρώνται καθαροί. 2.Το υπηρετικόν προσωπικόν αυτού δέον να φέρη ενιαίαν στολήν και να συμπεριφέρεται ευπρεπώς. 3.Σταθμοί προκαλούντες οχλήσεις εις τους περιοίκους δια της λειτουργίας των απαγορεύεται να λειτουργώσι κατά τας ώρας της κοινής ησυχίας. 4.Απαγορεύεται η συνεχής λειτουργία του κινητήρος ή προπαρασκευή οχήματος (θέρμανσις κινητήρος δια της λειτουργίας του) εις τον χώρον των αποβαθρών ως και ο καθαρισμός αυτού εις τον χώρον τούτον. Ο κινητήρ δέον να τίθεται εις κίνησιν μόνον προκειμένου ν’ αναχωρήση το όχημα, να τίθεται δε εκτός λειτουργίας άμα τη αφίξει εν τη θέσει αποβιβάσεως. 5.Απαγορεύεται η φόρτωσις αυτοκινήτων εντός των αποθηκών. 6.Δύναται να επιβληθή εγκατάστασις τεχνητού εξαερισμού εις τον χώρον των αποβαθρών, εφ’ όσον ήθελε κριθή τούτο απαραίτητον  7.Απαγορεύεται η δια σταθμεύσεως αυτοκινήτου κατάληψις της εισόδου ή εξόδου σταθμού. Ζ΄. Διαδικασία Χορηγήσεως Αδειών  Ιδρύσεως και Λειτουργίας Σταθμών  Εκκινήσεως και Αφίξεως Αυτοκινήτων Κατά το άρθρ. 10 παρ. 4 του Ν.Δ. 3990/1959, η άδεια ιδρύσεως και λειτουργίας σταθμών εκκινήσεως και αφίξεως υπεραστικών λεωφορείων προς επιβίβασιν ή αποβίβασιν επιβατών και φορτηγών αυτοκινήτων προς διενέργειαν φορτοεκφορτώσεως εμπορευμάτων, χορηγείται υπό του οικείου Αστυνομικού Δ/ντού ή Διοικητού Χωροφυλακής, μετά γνώμην της εν παρ. 5α του αυτού άρθρου Επιτροπής. Δια την χορήγησιν αδείας ιδρύσεως σταθμού εκ των ανωτέρω, ο ενδιαφερόμενος δέον όπως υποβάλη εις την οικείαν Αστυνομικήν Δ/νσιν ή Διοίκησιν Χωρ/κής τα κάτωθι: Σελ. 262,44 190-32 1.Σχετικήν αίτησιν. 2.Σχεδιάγραμμα εις τριπλούν, υπό κλίμακα 1:500, εμφαίνον την κάτοψιν της οικοδομής της εγκαταστάσεως μετά της πέριξ περιοχής εις ακτίνα 200 μέτρων τουλάχιστον. Εν τω σχεδιαγράμματι τούτω, ο χώρος του σταθμού δέον να διακρίνεται της πέριξ περιοχής δια διαγραμμίσεως, ν’ αναγράφεται δε λεπτομερώς το είδος ενός εκάστου των χώρων της περιοχής, ήτοι οδών, γηπέδων, οικιών, καταστημάτων, εργοστασίων κλπ. και να σημειούται ο προσανατολισμός της εγκαταστάσεως δια βέλους εμφαίνοντος τον βορράν. 3.Σχεδιάγραμμα εις τριπλούν, υπό κλίμακα 1:50 ή 1:100 εμφαίνον το κτίριον της εγκαταστάσεως εν κατόψει, προσόψει και τομή, τους χώρους αυτού λεπτομερώς, τας διαστάσεις και την κατασκευήν των. 4.Σχεδιάγραμμα εις τριπλούν υπό κλίμακα 1:100 εμφαίνον το οδικόν δίκτυον του σταθμού και την δια τούτου κυκλοφορίαν των οχημάτων. 5.Τεχνικήν έκθεσιν του συντάξαντος την μελέτην μηχανικού, εν η δέον ν’ αναφέρωνται τεχνικαί λεπτομέρειαι επί της κατασκευής και της λειτουργίας της εγκαταστάσεως. Τα αυτά ως ανωτέρω δικαιολογητικά απαιτούνται και δια την χορήγησιν αδείας λειτουργίας σταθμού υφισταμένου και εγκατασταθέντος άνευ προηγουμένης αδείας ιδρύσεως. Άπαντα τ’ ανωτέρω δικαιολογητικά διαβιβάζονται εις την Επιτροπήν άρθρ. 10 παρ. 5α του Ν.Δ. 3990/1959, ήτις μετά επιτόπιον εξέτασιν, γνωματεύει σχετικώς και διαβιβάζει το σχετικόν πρακτικόν, επιστρέφουσα και τα δικαιολογητικά, εις την οικείαν Αστυν. Δ/νσιν ή Διοίκησιν Χωρ/κής, δια την λήψιν αποφάσεως. Η άδεια ιδρύσεως σταθμού είναι ανεξάρτητος της απαιτουμένης αδείας οικοδομής κτιρίου, ήτις χορηγείται παρά των αρμοδίων υπηρεσιών της Γενικής Δ/νσεως Δημοσ. Έργων του Υπουργείου Δημοσίων Έργων. Εγκατασταθέντος του σταθμού, η άδεια λειτουργίας τούτου χορηγείται υπό της αρμοδίας υπηρεσίας της οικείας Αστυνομικής Δ/νσεως ή Διοικήσεως Χωροφυλακής μετά την διαπίστωσιν ότι η εγκατάστασις του σταθμού εγένετο συμφώνως προς τα εγκριθέντα σχεδιαγράμματα και τας διατάξεις του παρόντος κανονισμού υπό της αυτής ως άνω Επιτροπής. Η΄. Ενδιάμεσοι Σταθμοί Αι διατάξεις του παρόντος κανονισμού δύνανται να εφαρμοσθώσιν εν όλων ή εν μέρει και εις περιπτώσεις ιδρύσεως και λειτουργίας ενδιαμέσων σταθμών. Πάντως αι θέσεις αυτών δέον να εκλέγωνται τοιαύται, ώστε να μη παρεμποδίζηται εκ της λειτουργίας των η επί των οδών κυκλοφορία, αποκλειομένης της περιπτώσεως σταθμεύσεως των αυτοκινήτων επί των κεντρικών οδών μεγάλης κυκλοφορίας προς φόρτωσιν, επιβίβασιν ή αντιστρόφως. Οι σταθμοί ούτοι δέον να διαθέτωσιν εστεγασμένον χώρον δια το κοινόν. 21.Ε.θ.1 Σταθμοί Αυτοκινήτων Βλ. και Β.Δ. 380/1963 περί κανονισμού υγιεινής και ασφαλείας Αυτοκινητοστασίων (κατωτ. σελ. 352,01).

[Source: greek_legal_code_raptarchis | Tokens: 14763]